Document ID: /roh_data/filtered/fineweb-2-filterrobots_roh.jsonl.gz/29581

La PBD da Cuira na survegn betg enavos ses sez en il parlament da la citad. Il deputà Marco Tscholl, ch'era vegnì elegì sco commember da la PBD, ha entant midà tar la PLD ed el chala perquai ch'el ha survegnì ina plazza tar la citad.
Susanne von Rechenberg na vul betg surpigliar anc ina giada in post en il parlament e Jörg Walter na dastga betg, perquai ch'el va davent ad abitar. Uschia vegn Gian-Reto Trepp a suandar Tscholl. Trepp ha dentant – sco Tscholl – era midà tar la PLD. Uschia resta il parlament da la citad senza sez da la PBD.